**ELŐTERJESZTÉS**

**Körmend város Önkormányzata Képviselő-testülete 2013. június 25-i ülésére**

**Tárgy:** Beszámoló a Szociális Szolgáltató és Információs Központ munkájáról

Tisztelt Képviselő-testület!

Viserálek Sándorné elkészítette az általa vezetett intézmény munkájáról készült éves beszámolót.

A beszámoló olyan részletes, hogy nem szeretnénk belőle semmit sem kiemelni, viszont kérjük a képviselőket, hogy olvassák el az anyagot, mert ezen keresztül még több információhoz juthatnak az intézmény működését illetően.

Viserálek Sándorné közalkalmazotti jogviszonya a törvényi előírások miatt megszüntetésre kell, hogy kerüljön e hónap utolsó napjával. Az intézményvezető egy olyan intézményt hagy maga mögött, ami teljes körű ellátást biztosít minden élethelyzetre, gyakorlatilag nincs és nem lehet olyan megoldatlan élethelyzet egy-egy családban, amire az intézmény nem tudna megoldást találni.

Ahhoz, hogy ez így megvalósulhasson, nagyfokú szakmai elkötelezettség szükségeltetett. Fel kellett ismerni az igényeket, meg kellett fogalmazni a célokat, elkötelezetté kellett tenni a városvezetést ezen –sokak által nem preferált – terület iránt, és meg kellett valósítani a célokat. Úgy vélem, hogy ezért a munkáért mindenképpen ki kell fejeznie a Testületnek a köszönetét, amire a testületi ülésen sor is kerül majd.

Kérem a tisztelt Képviselő-testületet, hogy döntsön a határozati javaslat felől.

**HATÁROZATI JAVASLAT**

Körmend város Önkormányzata Képviselő-testülete megismerte és elfogadja a Szociális Szolgáltató és Információs Központ szakmai beszámolóját. A Képviselő-testület külön megköszöni Viserálek Sándornénak az intézményben végzett, közel húsz éves szakmai munkáját, és azon hozzáállását, igényességét, amely révén ma Körmenden egy teljes körű szociális védelmet biztosító rendszer működhet és állhat a lakosság szolgálatában.

Körmend, 2013. június 19.

**Bebes István**

**polgármester**